Hanami

Hanami (花見, lit. "ollar flores") é a tradición xaponesa de ollar a beleza das flores, mais polo xeral asóciase esta verba ao período no que floran as cerdeiras e na que os xaponeses asisten en masa a parques e xardíns a contemplar as súas flores (sakura). De finais de marzo a principios de abril, as cerdeiras rosean por todo Xapón, de sur a norte acorde aos distintos climas existentes nas diversas rexións. As primeiras cerdeiras do ano florean nas illas de Okinawa a principios de marzo (a rexión máis meridional) e os últimos na illa de Hokkaidō aproximadamente a última semana de abril (a rexión máis setentrional).

O prognóstico de florecemento () é anunciado cada ano pola oficina de meteoroloxía. Nesta celebración, a xente diríxese aos parques a contemplar as cerdeiras en flor, e habitualmente realizando un xantar, coa familia ou coa empresa (é habitual ver a empregados de empresas gardando os mellores sitios so das cerdeiras con días de antelación). O hanami continua á noite e é chamado .

Toyō Itō, famoso arquitecto xaponés, lembraba este feito da súa nenez catalogando como a forma máis fermosa e sinxela de facer arquitectura, a través dos grandes manteis á sombra das cerdeiras.

 Lugares tradicionais do hanami 
Algúns lugares populares do hanami son:

En Tokyo: 
 Parque Ueno, Chidorigafuchi
En Fukui:
 Río Asuwa
En Kyoto:
 Parque Maruyama, Santuario Heian, Arashiyama, Kamogawa
En Osaka:
 Castelo Osaka Parque
En Nara:
 Parque Nara
En Yoshino:
 Monte Yoshino
En Himeji:
 Castelo Himeji Parque
En Tsuyama:
 Castelo Tsuyama Parque

 Controversia 
No ano 2011, tralo o tremor de terra e o tsunami do 11 de marzo, que deixou case 30 000 mortos e desaparecidos, o daquela gobernador de Tokyo, Shintarō Ishihara, solicitou á poboación que suspendese a celebración deste festival e amosase a súa solidariedade con Tohoku, o que provocou un intenso debate no Xapón sobre se debía celebrarse ou non o hanami ese ano.

 Notas 

 Véxase tamén 

 Ligazóns externas (en inglés) 
 Hanami in Philadelphia! Information on the Subaru Cherry Blossom Festival of Greater Philadelphia
 Hanami in Japan! Information on Hanami and other annual events across Japan. 
 Hanami Fun Facts — Japanzine:Field Guide to Japan by Zack Davisson
 Hanami Manners 101 — Japanzine by  Emily Millar
 Kyotoview — Hanami in Kyoto

Categoría:Festas do Xapón
Categoría:Festivais